rejauldu/bengali-wikipedia huggingface dataset:
থাম্ব|upright=1.3|কোপেন জলবায়ু শ্রেণিবিন্যাস অনুসারে বিশ্বব্যাপী উপ-ক্রান্তীয় জলবায়ু অঞ্চলের বিস্তরণ। থাম্ব|upright=1.3|মানচিত্রে ক্রান্তীয় ও উপ-ক্রান্তীয় অঞ্চল।  উপ-ক্রান্তীয় অঞ্চল, বা, উপ-ক্রান্তীয় হচ্ছে একটি ভৌগোলিক ও জলবায়ু অঞ্চল, যা ক্রান্তীয় অঞ্চলের উত্তর ও দক্ষিণে অবস্থিত। ভৌগোলিকভাবে এরা উত্তর ও দক্ষিণ নাতিশীতোষ্ণ অঞ্চলের অংশ, যারা ২৩°২৬′১১.৩″ (বা ২৩.৪৩৬৪৮°) অক্ষাংশ জুড়ে বিস্তৃত ও উত্তর এবং দক্ষিণ গোলার্ধে আনুমানিক প্রায় ৩৫° নিয়ে গঠিত।  উপ-ক্রান্তীয় জলবায়ুর বৈশিষ্ঠ্য হিসাবে প্রায়শই উষ্ণ গ্রীষ্মকাল এবং অনিয়মিত হিমময় মৃদু শীতকালকে উল্লেখ করা হয়। অধিকাংশ উপ-ক্রান্তীয় জলবায়ু দুটি মূল শ্রেণিতে বিভক্ত : আর্দ্র উপ-ক্রান্তীয় অঞ্চল, যেখানে প্রায়শই উষ্ণতম মাসে বৃষ্টিপাত হয়, উদাহরণস্বরূপ দক্ষিণ-পূর্ব চীন এবং দক্ষিণ-পূর্ব মার্কিন যুক্তরাষ্ট্রএবং শুষ্ক গ্রীষ্মকাল বা ভূমধ্যসাগরীয় জলবায়ু, যেখানে মৌসুমী বৃষ্টিপাত শীতল মাসে পতিত হয়, যেমন ভূমধ্যসাগরীয় অববাহিকা বা দক্ষিণ ক্যালিফোর্নিয়া এলাকা।  ক্রান্তীয় অঞ্চলের উচ্চ উচ্চতায়ও উপ-ক্রান্তীয় জলবায়ু দেখা যেতে পারে, যেমন মেক্সিকান মালভূমির দক্ষিণ প্রান্ত এবং ভিয়েতনামের পার্বত্য অঞ্চল। বিশ্বের তাপমাত্রা এবং বৃষ্টিপাতের ভিন্নতার ওপর নির্ভর করে মোট ছয়টি জলবায়ু শ্রেণিবিভাগ সংজ্ঞায়িত করা হয়।  উপ-ক্রান্তীয় উচ্চ চ্প বলয়ের কারণে পৃথিবীর মরুভূমির একটি বৃহত্‌ অংশ উপ-ক্রান্তীয় অঞ্চলের অবস্থিত। উষ্ণ মহাসাগরীয় অঞ্চলের (সাধারণত মহাদেশের দক্ষিণ-পূর্ব প্রান্তে) সীমান্তবর্তী এলাকাগুলিতে ক্রান্তীয় ঘূর্ণিঝড়ের ফলে স্থানীয়ভাবে ভারী বৃষ্টিপাত প্রবণ, যা বার্ষিক বৃষ্টিপাতের ক্ষেত্রে উল্লেখযোগ্য অবদান রাখে। শীতল মহাসাগরীয় অঞ্চলের (সাধারণত মহাদেশের দক্ষিণ-পশ্চিম প্রান্তে) সীমান্তবর্তী এলাকা কুয়াশা, শুষ্কতা এবং শুষ্ক গ্রীষ্ম প্রবণ। খেজুর, সাইট্রাস, আম, পেস্তা, লিচু এবং অ্যাভোকাডোর মতো উদ্ভিদগুলি উপ-ক্রান্তীয় অঞ্চলে জন্মে।   সংজ্ঞা  ক্রান্তীয় মণ্ডলকে ঐতিহাসিকভাবে কর্কটক্রান্তি এবং মকরক্রান্তির মধ্যে অবস্থিত হিসাবে সংজ্ঞায়িত করা হয়, যা উত্তর এবং দক্ষিণে ২৩°২৬′১১.৩″ (অথবা ২৩.৪৩৬৪৮°) অক্ষাংশে অবস্থিত। আমেরিকান আবহাওয়া সমিতির মতে, উপ-ক্রান্তীয় অঞ্চলের শেষাংশ যথাক্রমে আনুমানিক প্রায় ৩৫° উত্তর এবং দক্ষিণ অক্ষাংশ অবস্থিত।   আরও দেখুন    ভৌগোলিক অঞ্চল  উপ-ক্রান্তীয় ঘূর্ণিঝড়   তথ্যসূত্র    বহিঃসংযোগ   বিষয়শ্রেণী:প্রাকৃতিক ভূগোল বিষয়শ্রেণী:জলবায়ু অঞ্চল
লুথার ওয়েসলি সিং (; জন্ম: ৫ আগস্ট ১৯৯৭; লুথার সিং নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লীগের শীর্ষ স্তর প্রিমেইরা লিগার ক্লাব ব্রাগা এবং দক্ষিণ আফ্রিকা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৬ সালে, লুথার দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। পরের বছর তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৯ ম্যাচে ৩টি গোল করেছেন।  ব্যক্তিগতভাবে, লুথার বেশ কিছু পুরস্কার জয়লাভ করেছেন, যার মধ্যে ২০১৭ আফ্রিকা অনূর্ধ্ব-২০ কাপ অব নেশন্সের গোল্ডেন বুট জয় অন্যতম।  প্রারম্ভিক জীবন লুথার ওয়েসলি সিং ১৯৯৭ সালের ৫ই আগস্ট তারিখে দক্ষিণ আফ্রিকার সোয়েতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লুথার জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ                বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:গ্রুপো দেস্পোর্তিভো শাভিসের খেলোয়াড় বিষয়শ্রেণী:ফুটবল ক্লাব পাসোস দে ফেরেইরার খেলোয়াড় বিষয়শ্রেণী:মোরেইরেন্সে ফুটবল ক্লাবের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:সুপেরেত্তানের খেলোয়াড় বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:ভারতীয় বংশোদ্ভূত ক্রীড়াবিদ বিষয়শ্রেণী:ফুটবল ফরোয়ার্ড বিষয়শ্রেণী:পর্তুগালে প্রবাসী ফুটবলার বিষয়শ্রেণী:১৯৯৭-এ জন্ম বিষয়শ্রেণী:দক্ষিণ আফ্রিকার আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইয়োতেবরিস অ্যাথলেটিক অ্যান্ড স্পোর্টস ক্লাবের খেলোয়াড় বিষয়শ্রেণী:লিমাসোল স্পোর্টস অ্যাসোসিয়েশনের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড়
thumb|মালিক গোলাম আব্বাস মালিক গোলাম আব্বাস (  ) একজন পাকিস্তানি রাজনীতিবিদ ছিলেন। তিনি ২০১৮ এর সাধারণ নির্বাচনে পাঞ্জাবের প্রাদেশিক পরিষদে নির্বাচিত হয়েছিলেন তবে দায়িত্ব গ্রহণের আগেই তিনি মারা গিয়েছিলেন।   রাজনৈতিক পেশা  তিনি ২০০২ সালে পাকিস্তানের সাধারণ নির্বাচনে আসনটি পিপি -২০৫ (মুলতান-দ্বাদশ) থেকে পাকিস্তান পিপলস পার্টির (পিপিপি) প্রার্থী হয়ে পাঞ্জাবের প্রাদেশিক পরিষদের আসনের হয়ে প্রার্থী হয়েছিলেন। তিনি ১৩,৩০২ ভোট পেয়ে রানা মুহাম্মদ কাসিম নুনের কাছে আসনটি হেরেছেন।  ২০০৮ সালের পাকিস্তানের সাধারণ নির্বাচনে তিনি নির্বাচনী অঞ্চল পিপি -২০৫ (মুলতান-দ্বাদশ) থেকে স্বতন্ত্র প্রার্থী হয়ে পাঞ্জাবের প্রাদেশিক সংসদীয় আসনের হয়ে লড়েছিলেন। তিনি ২৯,৫২৩ ভোট পেয়েছিলেন এবং মেহেদী আব্বাস খানের কাছে আসনটি হেরে গেছেন।  তিনি ২০১৩ সালে পাকিস্তানের সাধারণ নির্বাচনে পিটি -২০৫ (মুলতান-দ্বাদশ) আসন থেকে পিপিপির প্রার্থী হিসাবে পাঞ্জাবের প্রাদেশিক পরিষদের আসনে প্রার্থী হয়েছিলেন। তিনি ৩৩,১২৭ ভোট পেয়ে মেহেদী আব্বাস খানের কাছে আসনটি হেরে যান।  ২০১৩ সালের সাধারণ নির্বাচনের পরে তিনি পাকিস্তান তেহরিক-ই-ইনসাফ (পিটিআই) -তে যোগ দিয়েছিলেন।  তিনি ২০১৬ সালের মার্চ মাসে অনুষ্ঠিত উপনির্বাচনে এনটি -১৫৩ (মুলতান-৬ষ্ঠ) আসন থেকে পিটিআইয়ের প্রার্থী হিসাবে পাকিস্তানের জাতীয় পরিষদের আসনে প্রার্থী হয়েছিলেন, তবে তিনি ব্যর্থ হন। তিনি ৩৭,২১২ ভোট পেয়ে রানা মুহাম্মদ কাসিম নুনের কাছে আসনটি হেরে যান।  তিনি ২০১৩ সালের পাকিস্তানের সাধারণ নির্বাচনে আসন পিপি -২২২ (মুলতান-দ্বাদশ) থেকে পিটিআইয়ের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন। তিনি ৪৭,৪২৯ ভোট পেয়েছেন এবং মেহেদী আব্বাস খানকে পরাজিত করেছিলেন।   মৃত্যু  ১৫ আগস্ট ২০১৮ এ, পাঞ্জাব বিধানসভার সদস্য হিসাবে শপথ নেওয়ার আগে তিনি ইসলামাবাদে মারা যান। মৃত্যুর চার দিন আগে তিনি হার্ট অ্যাটাকের শিকার হন পরে তাকে ইসলামাবাদের হাসপাতালে ভর্তি করা হয়েছিল।   তথ্যসূত্র   বিষয়শ্রেণী:২০১৮-এ মৃত্যু বিষয়শ্রেণী:২০শ শতাব্দীতে জন্ম বিষয়শ্রেণী:মুলতানের রাজনীতিবিদ
তিতাস গ্যাসক্ষেত্র বাংলাদেশের বৃহত্তম গ্যাসক্ষেত্রগুলির মধ্যে একটি এবং বর্তমান (২০০০) সময় পর্যন্ত গুরুত্বপূর্ণ গ্যাস উৎপাদনকারী ক্ষেত্র। ব্রাহ্মণবাড়িয়া জেলায় অবস্থিত এই গ্যাসক্ষেত্রটি থেকে দৈনিক ৩০০ মিলিয়ন ঘনফুট গ্যাস আহরণ করা হয়। এটি বাংলাদেশ গ্যাস ফিল্ডস কোম্পানি লিমিটেড কর্তৃক পরিচালিত হয়। গ্যাসক্ষেত্র এলাকার ভূ-কাঠামো গম্বুজ আকৃতির, যার আয়তন প্রায় ৬৪ বর্গ কিলোমিটার। গ্যাস উৎপাদিত বালুকণাগুলির স্তর অধিকাংশই ২,৬১৬ মিটার থেকে ৩,১২৪ মিটার গভীরতার মধ্যে। তিতাস গ্যাসক্ষেত্রের মোট অনুমিত মজুদ প্রায় ৪.১৩ ট্রিলিয়ন ঘনফুট যার মধ্যে উত্তোলনযোগ্য মজুদ ২.১ ট্রিলিয়ন ঘনফুট (প্রেক্ষিত ২০০০)। ২০০০ সালের শেষ পর্যন্ত এই গ্যাসক্ষেত্র থেকে মোট ১.৭২ টিসিএফ গ্যাস উত্তোলন করা হয়েছে যা মোট উত্তোলনযোগ্য মজুদের প্রায় ৭৫ ভাগ।  ইতিহাস ১৯৬২ খ্রিষ্টাব্দে পাকিস্তান শেল অয়েল কোম্পানি গ্যাসক্ষেত্রটি আবিষ্কার করে। ১৯৬৪ সালের ২০ নভেম্বর, গ্যাসক্ষেত্রটি তিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানি লিমিটেড নামে প্রতিষ্ঠিত হয়। এখান থেকে বাণিজ্যিকভাবে গ্যাস উত্তোলন শুরু হয় এপ্রিল ১৯৬৮ সালে। ২০০০ খ্রিষ্টাব্দ পর্যন্ত এখানে ১৪টি কূপ খনন করা হয়েছে। ২০০৬ সালে বিজিএফসিএল তিতাস নদীর নিকটবর্তী তিতাস গ্যাসক্ষেত্রের দক্ষিণ-পূর্ব অংশে গ্যাসের ছিদ্রপথ খুঁজে পায়। ২০১৯ সালে একটি অগ্নিকাণ্ডের কারণে এখান থেকে জাতীয় গ্রিডে আধা ঘন্টার জন্য গ্যাস সরবরাহ বন্ধ থাকে।   তথ্যসূত্র   বিষয়শ্রেণী:ব্রাহ্মণবাড়িয়া জেলা বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:১৯৬২-এ এশিয়ায় প্রতিষ্ঠিত
দুপুরমনি (বৈজ্ঞানিক নাম: Pentapetes phoenicea) Malvaceae পরিবারের একবর্ষজীবি গুল্মজাতীয় উদ্ভিদ। এর ইংরেজি নামগুলোর মধ্যে Midday Flower, Scarlet Mallow, Copper Cups, Florimpia, Noon Flower, Scarlet Pentapetes, Scarlet phoenician ইত্যাদি উল্লেখযোগ্য। এদের অন্যান্য নামগুলো হলো বন্ধুক, কটলতা, বন্ধুলী, দুপুরচণ্ডি, দুপুর মালতি ইত্যাদি।http://www.malvaceae.info/Genera/Pentapetes/Pentapetes.php  বিবরণ দুপুরমনি একটি অনিন্দ্য সুন্দর অরুণ রঙের ফুল। দুপুরমনি গাছের আদিনিবাস দক্ষিণ এশিয়া; পরে এটি সমগ্র দুনিয়াতে বিস্তার লাভ করেছে। এটি বর্ষার মরসুমি ফুল। একহারা লম্বা গাছ। ডালপালা কম। চেহারাটা খসখসে। পাতা বেশ লম্বা, কিনার কাটাকাটা, আগা সরু। ফুল ২ সেন্টিমিটার চওড়া। পাঁচটি চ্যাপ্টা পাপড়ি, সিঁদুরে লাল, কখনো হালকা গোলাপী বা সাদা। কোন গন্ধ নেই। পাপড়ির সঙ্গে চিকন ফিতার মতো লকলকে কয়েকটি উপাঙ্গ ফুলের শোভা বাড়ায়। এদের কাণ্ড একটি অর্ধকাষ্ঠল ০.৫ থেকে ১ মিটার পর্যন্ত উচ্চতা বিশিষ্ট হয়। শাখাগুলি হয় লম্বা এবং ছড়ানো। পাতাগুলি ৬ থেকে ১০ সেমি হয়। ফুলগুলি দুপুরে ফোটে এবং দ্রুত ঝরে যায়। ৫ প্রকোষ্ঠ বিশিষ্ট গোলাকৃতি ফল হয়, প্রতিটি প্রকোষ্ঠে ৮-১২ টি করে বীজ থাকে। আগস্ট থেকে নভেম্বরে এতে ফুল ফোটে। এটি বাগানের শোভা বর্ধনের জন্য লাগানো হয়; তবে অনেক দেশে এটি আঁশের জন্য বা ভেষজ চিকিৎসার জন্য লাগানো হয়।   চিত্রশালা    তথ্যসূত্র    বহিঃসংযোগ    http://biopl-a-181.plantbio.cornell.edu/  http://www.ppp-index.de/  http://www.ipni.org/index.html  http://www.catalogueoflife.org/search.php   http://www.eol.org/  বিষয়শ্রেণী:ফুল বিষয়শ্রেণী:উদ্ভিদ
সারায়্যা-জেড বেভিস (জন্ম ১৭ আগস্ট ১৯৯২) একজন ইংরেজ পেশাদার কুস্তিগির এবং অভিনেত্রী। বর্তমানে ডাব্লিউডাব্লিউই এর সাথে চুক্তিবদ্ধ আছেন। সেখানে সে তার রিং নাম পেইজ হিসেবে কুস্তি লড়েন। সে দুইবারের ডাব্লিউডাব্লিউই ডিভাস চ্যাম্পিয়ন এবং ডাব্লিউডাব্লিউই এর ডেভেলপমেন্টাল ব্রাঞ্চের প্রথম এনএক্সটি নারী চ্যাম্পিয়ন।  ২০০৫ খ্রিষ্টাব্দে ১৩ বছর বয়সে বেভিসের পরিবার পরিচালিত প্রমোশন ওয়ার্ল্ড অ্যাসোসিয়েশন অব রেসলিং এ তার অভিষেক হয়। ঐসময় তার রিং নাম ছিল ব্রিটানি নাইট। ২০১১ সালে সে ডাব্লিউডাব্লিউই এর সাথে চুক্তিবদ্ধ হয় এবং ডেভেলপমেন্টাল ব্রাঞ্চে কাজ শুরু করে। ২০১৪ সালের এপ্রিল মাসে তার প্রধান রোস্টারে অভিষেক হয় এবং ২১ বছর বয়সে ডিভাস চ্যাম্পিয়নশিপ জিতেন। আর এর সাথে গড়ে তোলেন রেকর্ড। তিনি সবচেয়ে অল্প বয়স্ক ডিভাস চ্যাম্পিয়ন।  চ্যাম্পিয়নশিপ জার্মান স্ট্যাম্পেড রেসলিং জিসিডাব্লিউ লেডিস চ্যাম্পিয়নশিপ (একবারে) Herts & Essex Wrestling এইচইডাব্লিউ ওমেন'স চ্যাম্পিয়নশিপ ( দুইবার) প্রিমিয়ার রেসলিং ফেডারেশন পিডাব্লিউএফ লেডিস ট্যাগ টিম চ্যাম্পিয়নশিপ (একবারের) (with Sweet Saraya) প্রো-রেসলিং: এভ প্রো-রেসলিং: এভ চ্যাম্পিয়নশিপ (একবারের চ্যাম্পিয়ন) Pro Wrestling Illustrated She was ranked #12 of the best 50 female singles wrestlers in the PWI Female 50 in 2013. Real Deal Wrestling RDW Women's Championship (one time) Real Quality Wrestling RQW Women's Championship (one time) Swiss Championship Wrestling SCW Ladies Championship (one time) World Association of Women's Wrestling WAWW British Tag Team Championship (one time) (with Melodi) WAWW Ladies Hardcore Championship (one time) World Association of Wrestling WAW British Ladies Championship (one time) WWE NXT NXT Women's Championship (one time) NXT Women's Championship Tournament (2013) ডাব্লিউডাব্লিউই ডাব্লিউডাব্লিউই ডিভাস চ্যাম্পিয়নশিপ (two time) চিত্রশালা thumb|রেসলম্যানিয়া ৩১ এ পেইজ আর অ্যাজ thumb|এনএক্সটি নারী চ্যাম্পিয়ন পেইজ thumb|অ্যাজ পেইজ কে চ্যালেঞ্জ করতেছে thumb  তথ্যসূত্র  বহিঃসংযোগ  বিষয়শ্রেণী:মার্কিন নারী পেশাদার কুস্তিগির বিষয়শ্রেণী:পেশাদার কুস্তির ক্ষমতাধর ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:প্রবাসী পেশাদার কুস্তিগির বিষয়শ্রেণী:টুইচ স্ট্রিমার বিষয়শ্রেণী:গিনেস বিশ্ব রেকর্ড বিষয়শ্রেণী:এনএক্সটি উইমেন্স চ্যাম্পিয়ন বিষয়শ্রেণী:ডাব্লিউডাব্লিউই ডিভাস চ্যাম্পিয়ন বিষয়শ্রেণী:২১শ শতাব্দীর নারী পেশাদার কুস্তিগির
তারকনাথ দাস (১৫ই জুন ১৮৮৪ – ২২শে ডিসেম্বর ১৯৫৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিপ্লবী নেতা এবং একজন আন্তর্জাতিক খ্যাতিসম্পন্ন বুদ্ধিজীবী। তারকনাথ দাসের প্রধান অবদান প্রথম বিশ্বযুদ্ধ চলাকালীন হিন্দু-জার্মান ষড়যন্ত্রের প্রস্থাপনা।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৬৬-২৬৭,   জন্ম ও শিক্ষাজীবন তারকনাথ দাসের জন্ম চব্বিশ পরগনার মাঝিপাড়ায়। তার পিতার নাম কালীমোহন দাস। তিনি স্কুলের ছাত্র থাকা অবস্থায় রাজনৈতিক কাজের সাথে যুক্ত হন। ১৯০১ সালে কলকাতার আর্য মিশন ইন্সটিটিউশন থেকে এন্ট্রান্স পাস করে কিছুদিন কলেজে পড়েন। ছাত্রাবস্থায় উত্তর ভারতে বৈপ্লবিক রাজনীতি প্রচারকালে পুলিসের নজরে আসেন।   বিদেশে বৈপ্লবিক কার্যকলাপ  গ্রেপ্তার হওয়ার আগেই ১৯০৫ সালে জাপান ও পরের বছর আমেরিকা চলে যান। আমেরিকায় ফ্রি হিন্দুস্থান পত্রিকার মাধ্যমে প্রবাসী ভারতীয় বিপ্লবী ও গদর পার্টি কর্মী সাথে যোগাযোগের চেষ্টা করতে থাকেন। ১৯১১ সালে ওয়াশিংটন বিশ্ববিদ্যালয় থেকে এম.এ পাশ করে কাজে যোগদান করেন এবং ১৯১৬ সালে বার্লিন কমিটির প্রতিনিধি হিসেবে চীনে যাত্রা। আমেরিকায় ভারতীয় বৈপ্লবিক কার্যকলাপের জন্যে তার ২২ মাস জেল হয়। বৈপ্লবিক কাজের পাশাপাশি পড়াশোনা করেছেন। জর্জ টাউন বিশ্ববিদ্যালয় থেকে 'আন্তর্জাতিক সম্পর্ক ও আন্তর্জাতিক আইন' বিষয়ে পি এইচ ডি ডিগ্রী পান ১৯২৪ খ্রিষ্টাব্দে।  তারকনাথ দাস ফাউন্ডেশন তারকনাথ দাস ১৯২৪ খ্রিস্টাব্দে পিএইচডি ডিগ্রি লাভের পর নিউইয়র্ক বিশ্ববিদ্যালয়ে অধ্যাপনা করেছেন। মার্কিন মহিলা মেরি কিটিং মোর্সকে বিবাহ করেন। তবে ১৯২৫-৩৪ খ্রিস্টাব্দে ইউরোপে বসবাসকালে ভারতীয় ছাত্রদের বিজ্ঞানে  উচ্চশিক্ষার সুযোগসুবিধা প্রদানের উদ্দেশ্যে নিজের চেষ্টায় গড়ে তোলেন ইন্ডিয়া ইনস্টিটিউট। আর এই উদ্দেশ্যেই উদ্ভব হয় তারকনাথ দাস ফাউন্ডেশন। ১৯৩৫ খ্রিস্টাব্দে ফাউন্ডেশনটি মার্কিন যুক্তরাষ্ট্রে রেজিস্ট্রিকৃত হয়। ১৯৫০ খ্রিস্টাব্দে কলকাতাতেও এর একটি শাখা রেজিস্ট্রি হয়। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ২৬৭,    লেখালিখি  রামানন্দ চট্টোপাধ্যায়ের মডার্ন রিভিউ পত্রিকায় প্রবন্ধ লিখতেন। ১৯৩৫ সালে ক্যাথলিক ইউনিভার্সিটিতে প্রদত্ত 'ফরেন পলিসি ইন ফার ইস্ট' শীর্ষক বক্তৃতা সাড়া জাগায় যা পরে পুস্তকাকারে প্রকাশিত হয়েছিল। তার রচিত গ্রন্থগুলির মধ্যে   ইন্ডিয়া ইন ওয়ার্ল্ড পলিটিকস ও বাংলায়  বিশ্ব রাজনীতির কথা বিশেষ উল্লেখযোগ্য।  মৃত্যু তিনি ২২ ডিসেম্বর, ১৯৫৮ সালে নিউইয়র্কে মারা যান।   তথ্যসূত্র   বিষয়শ্রেণী:১৮৮৪-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের বিপ্লবী বিষয়শ্রেণী:মার্কিন হিন্দু বিষয়শ্রেণী:অনুশীলন সমিতি বিষয়শ্রেণী:গদর পার্টি বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:হিন্দু-জার্মান ষড়যন্ত্র বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের পণ্ডিত বিষয়শ্রেণী:বাঙালি বংশোদ্ভূত মার্কিন ব্যক্তি বিষয়শ্রেণী:ব্রিটিশ শাসনামলে বাংলার বিপ্লবী বিষয়শ্রেণী:ভারতীয় শিক্ষায়তনিক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:হিন্দু সক্রিয়কর্মী বিষয়শ্রেণী:কলাম্বিয়া বিশ্ববিদ্যালয়ের শিক্ষক
বর্তমানে ইন্দোনেশিয়ায় নারীদের ভূমিকা আধুনিকায়ন বৃদ্ধি, বিশ্বায়ন, উন্নত শিক্ষা এবং প্রযুক্তির অগ্রগতি সহ অনেক গুলি কারণের দ্বারা প্রভাবিত হচ্ছে। অনেক ইন্দোনেশীয় নারী ব্যক্তিগত, পেশাগত, এবং পারিবারিক-সম্পর্কিত প্রয়োজনীয়তা এবং অর্থনৈতিক প্রয়োজনীয়তার কারণে কৃষি কাজ করার জন্য টাউনশিপে থাকার পরিবর্তে শহরে বসবাস করতে পছন্দ করেন। এই নারীরা ইন্দোনেশীয় সংস্কৃতির ঐতিহ্যগত ধারা থেকে দূরে সরে যাচ্ছেন, যেখানে নারীরা সহজসরল এবং শুধুমাত্র স্ত্রী ও মা হিসাবে কাজ করে। বর্তমানে, ইন্দোনেশিয়ার নারীরাও জাতীয় উন্নয়নের ক্ষেত্রে সক্রিয়ভাবে অংশ নিচ্ছেন, এবং এমন কিছু সংস্থার সক্রিয় সদস্য হিসাবে কাজ করছেন যেগুলি নারীদের বিভিন্ন সমস্যা এবং উদ্বেগের উপর দৃষ্টি নিবদ্ধ করে এবং কাজ করে৷   ইতিহাস  থাম্ব|মারিয়া উলফাহ সান্তোসো কংগ্রেস ওয়ানিতা ইন্দোনেশিয়ায় কথা বলছেন, ১৯৫০ বাম|থাম্ব| ত্রিভুবনত্তুঙ্গদেবী, মাজাপাহিতের রানী, পার্বতীর চরিত্রে চিত্রিত। ইন্দোনেশীয় সমাজে, নারীরা পরিবারের মধ্যে এবং বাইরে উভয় ক্ষেত্রেই গুরুত্বপূর্ণ ভূমিকা পালন করে। গ্রামীণ স্থানীয় সমাজে, কিছু নির্দিষ্ট বিষয় যেমন দুকুন বেরানাক (ঐতিহ্যবাহী ধাত্রী), ঐতিহ্যগত কবিরাজ বা চিকিৎসক, আচার-অনুষ্ঠান এবং শামান প্রায়শই মহিলাদের দ্বারা অনুষ্ঠিত হয়। হিন্দু, বৌদ্ধ, ইসলাম এবং খ্রিস্টধর্মের কিছুটা পিতৃতান্ত্রিক সংস্কৃতি গ্রহণের পরে তাদের ভূমিকা হ্রাস পেয়েছে বলে মনে হচ্ছে, যদি সীমাবদ্ধ না হয় তবে নারীরা এখনও গুরুত্বপূর্ণ পদে অধিষ্ঠিত, বিশেষ করে পরিবারের মধ্যে।  বালিনিজ সমাজে, নারীরা ঐতিহ্যগতভাবে গুরুত্বপূর্ণ ভূমিকা পালন করে, বিশেষ করে পারিবারিক এবং অর্থনৈতিক জীবন সম্পর্কিত। ঐতিহ্যগত মূল্যবোধ থাকা সত্ত্বেও যা বালিনিজ নারীদের পরিবারের মধ্যে ভারসাম্য ও সম্প্রীতি বজায় রাখার জন্য এবং উচ্চ মানের সন্তান উৎপাদনের জন্য দায়ী হিসেবে একটি দ্রুত পরিবর্তনশীল সমাজে তাদের অর্থনৈতিক ভূমিকা বৃদ্ধি পেয়েছে। বালিনিজ নারীদের জন্য তাদের পরিবারের বাইরে অর্থনৈতিক কর্মকাণ্ড চালানো বেশ প্রচলিত ও সাধারণ বিষয়; এই কারণে ঐতিহ্যবাহী বালিনিজ বাজারগুলি ব্যবসা চালানো নারীদের দ্বারা পরিপূর্ণ।  ঊনবিংশ শতাব্দীর শেষের দিকে যখন ঔপনিবেশিক ডাচ ইস্ট ইন্ডিজে নারী মুক্তি আন্দোলন শুরু হয় তখন মুষ্টিমেয় উচ্চশ্রেণীর স্থানীয় নারীরা মিলে নারী অধিকার ও শিক্ষার পক্ষে অবস্থান নেন। এই নারী অধিকার আন্দোলনের পথিকৃৎরা হলেন জেপারার কার্তিনি এবং বানদুংয়ের দেবী সারতিকা, তারা উভয়েই মেয়েদের জন্য একটি স্কুল প্রতিষ্ঠা করেছিলেন।   ইন্দোনেশিয়ায় নারীদের ভোটাধিকার কখনোই কোনো সমস্যা ছিল না। ১৯৫৫ সালে ইন্দোনেশিয়ার প্রথম আইনসভা নির্বাচনের পর থেকে, রাজনীতিতে নারীরা পুরুষদের সাথে সমান আইনী অধিকার ধরে রেখেছে, যদিও সেখানে রাজনীতি চর্চা এখনও একটি পুরুষ-শাসিত ক্ষেত্র। ২০০১ সালে, মেঘবতী সুকর্ণপুত্রী ভাইস প্রেসিডেন্ট হিসাবে দায়িত্ব পালন করেন, - তারপর রাষ্ট্রপতি আবদুর রহমান ওয়াহিদকে অপসারণের পরে প্রথম নারী হিসেবে ইন্দোনেশিয়ার রাষ্ট্রপতি পদে অধিষ্ঠিত হন।   তথ্যসূত্র    বহিঃসংযোগ    ইন্দোনেশিয়া নারী গবেষণার গ্রন্থপঞ্জী    বিষয়শ্রেণী:ইন্দোনেশিয়ায় নারী অধিকার
খাজা সৈয়দ আবদুল্লাহ শাহ হলেন খাজা সৈয়দ আবদুল কাদের সানীর নাতি এবং খাজা সৈয়দ মাহমুদের উত্তরসূরি ও পুত্র।جمال نقشندڈاکٹر محمد اسحاق قریشی صفحہ 355،جامعہ قادریہ رضویہ فیصل آباد সৈয়দ আবদুল্লাহ শাহ আসহাবীকে মুকলি থাট্টার অন্যতম বড় বুজুর্গ হিসেবে বিবেচনা করা হয়। তিনি বাগদাদ থেকে থাট্টায় এসেছিলেন। তিনি শেখ আব্দুল কাদের জিলানীর বংশধরদের একজন।   নাম ও বংশতালিকা  তার নাম আবদুল্লাহ হাসানি কিন্তু সমগ্র সিন্ধুতে তিনি আবদুল্লাহ শাহ আসহাবী নামে পরিচিত। তিনি ৯২৮ হিজরি মোতাবেক ১৫২১ সালে বাগদাদে জন্মগ্রহণ করেন।   বংশতালিকা  সৈয়দ আবদুল্লাহ শাহ আসহাবীর বংশধারা শেখ আবদুল কাদির জিলানী পর্যন্ত পৌঁছায়, তাই তিনি হাসানি হোসাইনী সৈয়দ। শেখ আব্দুল কাদির জিলানী পর্যন্ত তার বংশ তালিকা নিম্নরূপ:  আবদুল্লাহ বিন মাহমুদ বিন আব্দুল কাদের সানী বিন আব্দুল বাসিত বিন হোসাইন বিন আহমদ বিন শরফুদ্দিন কাসিম বিন শরফুদ্দিন ইয়াহিয়া বিন বদরুদ্দিন হাসান বিন আলাউদ্দিন বিন শামসুদ্দিন বিন শরফুদ্দিন ইয়াহিয়া বিন শাহাবুদ্দিন আহমদ বিন আবু সালিহ নসর বিন আব্দুল রাজ্জাক বিন শেখ আবদুল কাদের।   আনুগত্য ও খেলাফত  আবদুল্লাহ শাহ আসহাবি ও তার পূর্বপুরুষরা শেখ আব্দুল কাদির জিলানী পর্যন্ত তাদের পিতার অনুসারী ছিলেন, তাই তাদের আনুগত্য একটি নির্দিষ্ট বংশের। তিনি সিন্ধু ও ভারতে কাদেরিয়া তরিকার প্রচার ও প্রকাশনার জন্য কাজ করেছিলেন।  সিন্ধুতে আগমন  আবদুল্লাহ শাহ আসহাবী বাগদাদ (ইরাক) থেকে গুজরাট হয়ে ঠাট্টায় আসেন। এই যাত্রায় তার সঙ্গে ছিলেন সৈয়দ মুনবা, সৈয়দ কামাল ও সৈয়দ শুকরুল্লাহ শিরাজীর মতো মহান সাধকগণ। মির্জা শাহ বেগ আরঘুনের শাসনামলে এই মহান ব্যক্তিবর্গ থাট্টায় আগমন করেন।تذکرہ صوفیائے سندھ مولف اعجاز الحق قدوسی صفحہ 123 اور 124  ইসলাম প্রচার  সাইয়্যেদ আবদুল্লাহ শাহ সর্বদা আল্লাহর ইবাদতে ও সাধনায় মগ্ন থাকতেন। তার নিকট রাজা-প্রজা, ধনী-গরিব, কালো-সাদা সবাই সমান ছিল। থাট্টার অনেক অমুসলিম তার নিকট থেকে ইসলামধর্মে দীক্ষিত হন এবং সাধারণ মুসলিমরা তার নিকট থেকে দীক্ষা নেন। তাছাড়া তার নিকট একদল ব্রাহ্মণ ইসলাম গ্রহণ করেন বলে বর্ণনায় রয়েছে। তিনি ও তার বংশধররা ভারতীয় উপমহাদেশের গ্রামে গ্রামে ইসলাম এবং বিশেষত কাদেরিয়া তরিকার প্রচার করেছেন। স্থানীয় পণ্ডিতগণ তাকে আসহাবী উপাধিতে ভূষিত করেন।   মৃত্যু  একটি বর্ণনা অনুসারে, আবদুল্লাহ শাহ আসহাবী ১০৬০ হিজরি মোতাবেক ১৬৫০ সালে থাট্টায় মৃত্যুবরণ করেন। তার বাসস্থানে তাকে সমাহিত করা হয়। যদিও কিছু ঐতিহাসিক এই ইতিহাসের সাথে দ্বিমত পোষণ করেছেন। দরগাহ সংলগ্ন প্রাচীন মসজিদের শিলালিপি থেকে জানা যায় যে, এটি ১০৯৩ হিজরি মোতাবেক ১৬৯২ সালে নির্মিত হয়েছিল। প্রতি বছর শাবান মাসের ১৩ তারিখে তিন দিনব্যাপী ওরস শুরু হয়, যেখানে হাজার হাজার ভক্ত অংশগ্রহণ করেন।   বংশপরম্পরা  আবদুল্লাহ শাহ আসহাবী থাট্টার এক সৈয়দ পরিবারে বিয়ে করেন, যাদের থেকে দুটি পুত্রের জন্ম হয়, যাদের নাম:   সৈয়দ হাসান শাহ  সৈয়দ মুহাম্মদ ফাজিল শাহ    তথ্যসূত্র   বিষয়শ্রেণী:১৫২১-এ জন্ম বিষয়শ্রেণী:১৬৫০-এ মৃত্যু বিষয়শ্রেণী:সুফি সাধক
মোঃ শাহ আলম বাংলাদেশের একজন রাজনীতিবিদ। তিনি রংপুর-৪ আসনের সংসদ সদস্য ছিলেন।  প্রাথমিক জীবন মোঃ শাহ আলম বাংলাদেশের রংপুর জেলায় জন্মগ্রহণ করেন।  রাজনৈতিক জীবন মোঃ শাহ আলম ১৯৮৮ সালের চতুর্থ ও ২৭ ফেব্রুয়ারি ১৯৯১ সালের পঞ্চম জাতীয় সংসদ নির্বাচনে রংপুর-৪ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।  তথ্যসূত্র  বিষয়শ্রেণী:রংপুর জেলার রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:জীবিত ব্যক্তি
হল একটি জাপানি অ্যানিমে স্বল্পদৈর্ঘ্য চলচ্চিত্র যা রচিত এবং পরিচালনা করেছেন মাকোতো শিনকাই ৷এটি প্রথমে টোকিও ইন্টারন্যাশনাল ফোরামে ১০ ফেব্রুয়ারী, ২০১৩-এ প্রদর্শিত হয়েছিল, যদিও এটি ৩১ মে, ২০১৩-এ জাপানে মুক্তির সময় শিনকাই-এর চলচ্চিত্র অন্য একটি  চলচ্চিত্র  দ্য গার্ডেন অব ওয়ার্ডস-এর পাশাপাশি দেখানো হয়েছিল। পরে এটি ২০১৩ সালের সেপ্টেম্বর থেকে ২০১৪ সালের জানুয়ারি পর্যন্ত ইউটিউবে পোস্ট করা হয়। দারেকা নো মানাজাশি সম্প্রতি একটি স্বাধীন মেয়ের পরিপক্কতা এবং তার বাবার সাথে তার পরিবর্তিত সম্পর্ক সম্পর্কে একটি সামান্য ভবিষ্যত গল্প।গল্পটি তাদের পারিবারিক জীবনের স্মরণীয় দৃশ্য এবং মেয়ে এবং তার বাবা পরিবারের বিড়ালের সাথে যে সংযোগটি ভাগ করে তার মাধ্যমে বিকাশ লাভ করে।   পটভূমি  তথ্যসূত্র  বহিঃসংযোগ   Dareka no Manazashi at Makoto Shinkai's official website       বিষয়শ্রেণী:অ্যানিমে স্বল্পদৈর্ঘ্য চলচ্চিত্র বিষয়শ্রেণী:নাট্য অ্যানিমে ও মাঙ্গা বিষয়শ্রেণী:অ্যানিমেটেড নাট্য চলচ্চিত্র বিষয়শ্রেণী:জাপানি নাট্য চলচ্চিত্র বিষয়শ্রেণী:২০১৩-এর অ্যানিমে চলচ্চিত্র
নাগিনী কন্যার কাহিনী হল তারাশঙ্কর বন্দ্যোপাধ্যায়ের লেখা একটি উপন্যাস। ১৯৫২ সালে প্রকাশিত এই উপন্যাসটির বেদে সমাজের ধর্মবিশ্বাস, সংস্কার, প্রথা ও জীবনযাত্রার প্রেক্ষাপটে শিরবেদের শাসন ও বিষহরির সেবায় উৎসর্গিতা এক নাগিনী কন্যার ক্ষমতার দ্বন্দ্ব। গবেষক শিশিরকুমার দাশের মতে, "ইতিহাস জ্ঞান ও আখ্যান রচনার প্রতিভার সমন্বিত রূপ এই উপন্যাস।"সংসদ বাংলা সাহিত্যসঙ্গী, সংকলন ও সম্পাদনা: শিশিরকুমার দাশ, সাহিত্য সংসদ, কলকাতা, ২০০৩, পৃ. ১১৪  কলকাতা বিশ্ববিদ্যালয়ের বাংলা বিভাগের প্রাক্তন অধ্যক্ষ ড. অরুণকুমার মুখোপাধ্যায়ের মতে, নাগিনী কন্যার কাহিনী তারাশঙ্করের উপন্যাস রচনার তৃতীয় পর্বের অন্তর্গত। তারাশঙ্করের উপন্যাসের সমৃদ্ধতম এই পর্বের অন্যান্য কয়েকটি উপন্যাসের (যেমন হাঁসুলী বাঁকের উপকথা, তামস তপস্যা ও পঞ্চপুত্তলি) মতো নাগিনী কন্যার কাহিনী-তেও তারাশঙ্কর তুলে এনেছেন সমাজের পিছিয়ে পড়া মানুষদের জীবনসংগ্রামের কাহিনি।কালের প্রতিমা: বাংলা উপন্যাসের পঁচাত্তর বছর (১৯২৩-১৯৯৭), অরুণকুমার মুখোপাধ্যায়, দে’জ পাবলিশিং, কলকাতা, ২০১৯ সংস্করণ, পৃ. ৩৬-৩৭  নাগিনী কন্যার কাহিনী উপন্যাসে তারাশঙ্কর বাংলার বিষবেদে সম্প্রদায়ের উদ্ভব থেকে শুরু করে তাদের জীবনসংগ্রামকে তুলে ধরেছেন এবং বিশেষ গুরুত্ব আরোপ করেছেন এই সম্প্রদায়ের মধ্যে থেকে নাগিনী কন্যা হওয়ার প্রথাটির উপর। রবীন্দ্রভারতী বিশ্ববিদ্যালয়ের বাংলা বিভাগের অধ্যাপক বিকাশকান্তি মিদ্যার মতে, "বিষবেদে সম্প্রদায়ের মধ্যে নাগিনী কন্যা হওয়ার প্রথা আদৌ আছে বা ছিল কিনা সে বিষয়ে তর্ক থাকতেই পারে, কিন্তু তারাশঙ্কর এ উপন্যাসে মঙ্গলকাব্যের মিথকে কাজে লাগিয়ে এমন এক জগৎ গড়ে তুলেছেন, যা বিশ্বাস না করে উপায় নেই।""বাংলা কথাসাহিত্যে লৌকিক উপাদান", বিকাশকান্তি মিদ্যা, প্রবন্ধ সঞ্চয়ন, সম্পাদনা: ড. সত্যবতী গিরি ও ড. সমরেশ মজুমদার, রত্নাবলী, কলকাতা, ২০০৬ সংস্করণ, পৃ. ১৭৯৭-৯৮ উপন্যাসটির মধ্যে বাস্তব ও কল্পনার এক মিশ্রণ ঘটেছে এবং শেষ পর্যন্ত বাস্তবের কাছে কল্পনা বা সংস্কার আত্মসমর্পণ করেছে। শিরবেদের পুরুষতান্ত্রিক আধিপত্য ও অন্যদিকে নাগিনী কন্যার ধর্ম-প্রতিপালন – এই দুইয়ের মাঝে উপন্যাসটির মধ্যে ফুটে উঠেছে বিষবেদে সমাজের একটি জীবনচিত্র। সেই সঙ্গে বিষবেদে সম্প্রদায়ের লৌকিক জীবনের বিবরণ, উপকথা, ইতিহাস, মন্ত্র, গান, ঔষধ, তাবিজ-কবচ ইত্যাদি মিথ, জাদুবিদ্যা ও বিশ্বাস-সংস্কারের বিচিত্র রূপটিকেও তারাশঙ্কর বিশদভাবে তুলে ধরেছেন এই উপন্যাসে।  তথ্যসূত্র  বিষয়শ্রেণী:১৯৫২-এর উপন্যাস বিষয়শ্রেণী:তারাশঙ্কর বন্দ্যোপাধ্যায়ের উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:বাংলা ভাষার ভারতীয় উপন্যাস